Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: [211/1996. (XII. 23.) Korm. rendeletet módosító 256/1997.
Paragraph Index: 285

[211/1996. (XII. 23.) Korm. rendeletet módosító 256/1997. (XII. 21.) Korm. rendelet 20. § (2) bek.]. Vis maior támogatás igénylése kérelem alapján történik. Javasolt, hogy a helyi önkormányzat a kérelméhez mellékelje: — a káresemény bekövetkezésének leírását, — a káreseményt felmérő szakértő nyilatkozatát, — a kár helyreállításáról készített költségvetést, — a Biztosító Társaság kártérítésre vonatkozó nyilatkozatát, — a képviselő-testület előterjesztését és határozatát arra vonatkozóan, hogy az önkormányzat saját erejéből — részben vagy egészben — a vis maior helyzetet nem tudja feloldani, — az önkormányzat adott évi költségvetéséről szóló képviselő-testületi előterjesztést és rendeletet, — az önkormányzat nyilatkozatát arról, hogy más — a tulajdonában lévő — épületben a feladatát nem tudja ellátni, ezért elengedhetetlen a károsult épület helyreállítása vagy új építése esetleg vásárlása, — az önkormányzat nyilatkozatát a káresemény elhárítási munkálatainak tervezett befejezési határidejéről. Mindezek alapján a területfejlesztési tanács megállapíthatja, hogy a rendelet hatálya alá tartozó igényről van-e szó. A kérelemhez mellékelt önkormányzati költségvetésről szóló előterjesztés és rendelet, valamint a vis maior helyzet saját erőből történő feloldhatatlanságáról szóló képviselő-testületi határozat alapján megállapítható, hogy az önkormányzat a felhalmozási előirányzatát mire fordítja, valamint az, hogy a kár helyreállításának a költsége milyen arányban van az önkormányzat felhalmozásra fordítható előirányzatával. Vizsgálni célszerű továbbá azt is, hogy a jelzett helyreállítási költség és a kár mértéke milyen arányban áll egymással. Ezen adatok ismeretében dönthető el az, hogy az önkormányzat képes lenne-e a kár helyreállításának finanszírozására. Vis maior támogatásból nem célszerű támogatni a felújítással, karbantartással korábban megelőzhető károk helyreállítását, valamint a felújítási előirányzatok pótlását célzó támogatási igényeket. Különösen súlyos természeti, vagy más — a település nagyobb részét érintő — károk (pl. földrengés, árvíz, belvíz, tornádó, tűzvész, robbanás stb.) mérséklésére a segítségnyújtás előleg formájában is folyósítható a tanács elnökének előzetes döntésével, a területfejlesztési tanács utólagos engedélyezésével, elszámolási kötelezettség mellett. Kivételes esetben a vis maior támogatás — szintén különösen súlyos természeti vagy más, a település nagyobb részét érintő esetben — a lakosság egyszeri rendkívüli szociális támogatására is kiterjedhet, de ekkor a szociális törvényben előírt eljárási szabályokat kell alkalmazni. Ezt azt jelenti, hogy a szociális támogatás átmeneti segély formájában nyújtható a létfenntartást veszélyeztető, életveszélybe került személyek részére a lakhatás elemi feltételeinek biztosítására. A vis maior kérelmek elbírálását javasolt a kérelem beérkezését követő 30 munkanapon belül megtenni. A

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes